cyanic-selkie/wikianc huggingface dataset:
Spanias flagg
Historiske flagg
Fra 1785 til 1927 førte Spania et handelsflagg som skiller seg fra flagget slik vi kjenner det i dag. Flaggduken var da gul og hadde to smale røde striper satt noe ut fra øvre og nedre kant av flaggduken. Handelsflagget i denne form ble innført ved dekret av 28. mai 1785 og ble først erstattet av flagget vi kjenner det også i dag ved kongelig forordning av 14. juli 1927.
I tiden etter 1785 fungerte flagget med røde striper helt ut til ytterkantene, og med datidens riksvåpen i den gule stripen, som Spanias orlogsflagg. Fra 1843 til 1931 var dette også Spanias statsflagg på land og til sjøs. Flaggene ble endret i forbindelse med at Spania ble republikk i 1931, men gjeninnført i modifisert form etter borgerkrigens slutt og republikkens fall.
Under den andre spanske republikk, fra 1931 til 1939, ble den nedre røde stripen erstattet av en stripe i lilla farge. Samtidig ble det stripene gjort like brede. Denne varianten av flagget ble benyttet både som handelsflagg og, med tillegg av republikkens riksvåpen, som statsflagg og orlogsflagg. Disse flaggene ble avskaffet da republikken led nederlag for nasjonalistene i den spanske borgerkrigen.
Arbetarrörelsens folkhögskola
Arbetarrörelsens folkhögskola  (AFiG) ble etablert som en folkehøgskole i 1991 og ligger i Göteborg i Sverige. Skolen startet som en filial av Viskadalens Folkhögskola. AFiG har som mål å fremme et demokratisk og humanistisk grunnsyn.
Spanias flagg
Orlogsgjøs
Det spanske sjøforsvaret benytter en forenklet form av riksvåpenet som orlogsgjøs. Her vises feltene for Castilla, Leon, Aragón og Navarra. Gjøsen er kvadratisk.
Kongeflagg
Spanias kongeflagg er blått og har det kongelige våpen i midten. Våpenet er omgitt av det Det gylne skinns ordenskjede.
Andre flagg
En serie særflagg dannes ved tillegg av emblemer i flaggets frie ende. Således bærer det spanske tollflagget bokstavene HH med kroner over. Postflagget har bokstavene CM. Ambulanseskip har et hvitt malteserkors i midten. Lystfartøyer fører en stor blå krone i den gule stripen.
Verdenscupen i landeveissykling for kvinner
UCIs verdenscup i landeveissykling for kvinner (engelsk: UCI Women's Road World Cup) var en årlig konkurranse som består av 6–12 enkeltritt over en sesong. Konkurransen ble arrangert mellom 1998 og 2015, da den ble erstattet av UCI Women's World Tour.
Ludwig II av Bayern
Bakgrunn
Han var eldste sønn av kong Maximilian II av Bayern og prinsesse Marie Friederike av Preussen. Han ble døpt Otto Friedrich Wilhelm Ludwig, men ble kalt Ludwig etter press fra hans bestefar Ludwig I av Bayern og som også var født den 25. august (1786).
Etter at hans bestefar kong Ludwig I abdiserte i 1848, ble hans far Maximilian konge og Ludwig ble kronprins.
I 1861 opplevde Ludwig for første gang Richard Wagners operaer Tannhäuser og Lohengrin. Her oppstod hans forkjærlighet for Wagners operaer med sine sagn og eventyr.
Eventyrkongen
Ludwigs far Maximilian døde den 10. mars 1864, og Ludwig ble samme dag i en alder av 18 år utropt til konge av Bayern («Ludwig, von Gottes Gnaden König von Bayern, Pfalzgraf bey Rhein, Herzog von Bayern, Franken und in Schwaben»). Den 11. mars kl. 10 avla han ed på den bayerske forfatning. Ved minnehøytideligheten over den døde konge den 14. mars opptrådte den 1,93 meter høye nye konge offentlig første gang.
Han engasjerte seg hurtig i kulturarbeid, især med komponisten Richard Wagner, som han første gang møtte den 4. mai 1864. Mellom 1864 og 1865 skjenket han Wagner 170.000 gylden. Han finansierte dermed musikdramaet Nibelungenringen. I desember 1865 måtte Ludwig II imidlertid bøye seg for motstanden fra statsregjeringen, borgerne i München og sin egen familie og oppfordre den upopulære Wagner til å forlate Bayern.
Ludwig II er i ettertiden kjent som en «eventyrkonge», en dyptfølende romantiker som svermet for det forgangne og riddertiden. Han var i samtiden beryktet for å bruke enorme summer på kunst og kultur, og å bygge en rekke praktfulle slott. De spektakulære slottene Neuschwanstein og Hohenschwangau ved Füssen var et uttrykk for denne romantiske lengselen. Ludwig var grepet av gamle tyske myter og sagn, spesielt sagaen som forteller om Svaneborgen og svaneridderen Lohengrin, som skulle ha dratt fra Bayern til Rhinen for å redde Elsa av Brabant. Ludwig følte derfor en særlig dragning mot de bayerske Alpene.
I de slottene han her planla og lot oppføre tok Ludwig opp romantikkens idé om et forent Tyskland. I møtet med Richard Wagner, som han ble mesen for, ble hans glødende interesse for middelalderen, ridderlivet og den klassiske tyske middelalderlitteraturen ytterligere styrket. Han oppfattet Wagners verk som en appell til det splittede tyske folket om å endelige forene seg. Derfor kom Ludwig også til å støtte Bismarcks politikk, til tross for den sydtyske skepsisen mot Preussen.
Med de enorme byggeprosjektene pådro Ludwig seg etter hvert en gjeld på over 14 millioner mark, hvilket endte med at flere kreditorer truet med rettssak. Hans gigantprosjekt med å bygge et bayersk slott inspirert av den franske solkongens Versailles, måtte derfor stanses før det var ferdigstilt.
Det som imidlertid beseglet Ludwigs skjebne var hans stadig svakere interesse for utførelsen av kongelige plikter. Han innså trolig at det fremvoksende Tyskland ville gå på bekostning av Bayerns selvstendighet og innebære en svekkelse av hans egen posisjon. Deprimert over de voksende politiske og økonomiske utfordringene, valgte han å tilbringe stadig mer av sin tid avsondret fra folket, kun opptatt av den fantasiverden han skapte for seg selv i slottene sine.
Erklært sinnssyk, drukning
I Bayerns ledende politiske kretser fryktet man etterhvert at en konkurs og inkompetent konge skulle skape en enorm skandale, og i samråd med Bismarck besluttet den bayerske regjering at eneste utvei var å erklære ham sinnssyk. I 1886 ble han umyndiggjort og arrestert av regjeringen.
Hans onkel Luitpold av Bayern overtok styret av kongeriket som prinsregent. Fire dager senere ble Ludwig funnet druknet sammen med sin lege under mystiske omstendigheter i Starnberger See. Hvorvidt det skyldtes en ulykke, mord eller selvmord er aldri blitt klarlagt.
Tross sin tragiske og æreløse død har Ludwig II i dag posisjonen som Bayerns evige konge. Hans navn og portrett fremheves overalt i hans tidligere rike. Bayern har betydelige inntekter fra turisttrafikken til slottene hans.
Joacim Sundelius
Joacim Sundelius (født 23. juli 1991) er en norsk ishockeyspiller som spiller på Manglerud Star. Han har spilt i MS hele sin karriere. Våren 2009 var han med å rykke opp fra 1. divisjon til GET-ligaen. Sitt første mål i GET-ligaen scoret han den 25. oktober 2009 i en kamp mot Lørenskog. Han spiller med draktnummer 25.
Holms
Holms var en norsk komiserie som gikk på TV 2 fra 2002 til 2003 og som omhandlet familien Holms hverdagslige problemer. Bak serien stod Tore Ryen, også kjent som opphavsmann til serier som Mot i brøstet og Karl & Co.
Serien hadde premiere på TV 2 den 25. februar 2002, og første sesong ble sendt 12 mandager på rad fram til 20. mai 2002. Annen sesong begynte 9. september 2002, og det ble sendt 10 episoder fram til 11. november 2002. Tredje sesong begynte 3. februar 2003, med 11 episoder til og med 14. april 2003. Til slutt ble det sendt 4 episoder på tirsdager fra 4. til 25. november 2003. Serien gikk i reprise sommeren 2008 og sommeren 2014.
Haakon Dahlstrøm
Haakon Dahlstrøm (født 7. februar 1907, død 31. oktober 2006) var en norsk offiser i Frelsesarmeen som ledet organisasjonen i en rekke land. Han var gift med Eili Holme (1946).
Haakon Dahlstrøm ble offiser i Frelsesarmeen i 1931, etter å ha vært soldat i Oslo 1. korps som senere fikk navnet Templet korps. Han tjenestegjorde i Storbritannia, Ghana, Nigeria, Finland, Norge, og Færøyene.
Dahlstrøm studerte ved Musikkonservatoriet fra 1942 til 1945. Han gjorde en betydelig innsats som arrangør av hymner og religiøse melodier og var i mange år musikksekretær ved Frelsesarmeens hovedkvarter i Oslo. Gjennom hele livet samlet og katalogiserte han omkring 50 000 titler, forfattere og komponister. Noe av dette arbeidet er presentert i hans bøker.
På tross av sin store interesse for musikk, var det forkynneren Haakon Dahlstrøm som nådde fram til folk flest både i overført og praktisk betydning. Hele livet var Dahlstrøm på reise med budskapet sitt. Han besøkte små og store steder over hele landet til langt over fylte 90 år.
Biografi
Emil Skartveit gav i 2008 ut Haakon Dahlstrøms biografi:"Jeg er ingen blomst " ISBN 9788230602447
74 Galatea
74 Galatea er en hovedbelteasteroide. Den ble oppdaga den 29. august 1862 av Ernst Wilhelm Tempel fra Observatoire de Marseille i Marseille. Navnet Galatea er hentet fra gresk mytologi, hvor det er flere skikkelser med det navnet. Galatea er også navn på en av Saturns måner.
Meissner-effekt
Meissner-effekten betegner i fysikken superlederes evne til å støte fra seg magnetfelt, dvs. superledere generer strøm i overflaten som eksakt kansellerer påsatte, ytre magnetfelter. Ser man litt nøyere på superlederen finner man ut at magnetfelt trenger inn i et tynt lag med tykkelse λ som kalles penetrasjonsdybden. D er sterkt avhengig av temperatur og superledermateriale, men kan variere fra noen nanometer til mange mikrometer.
Meissner-effekten ble oppdaget av Walther Meissner og Robert Ochsenfeld i 1933, og fikk en teoretisk forklaring med London-likningen i 1935.
Det finnes to typer Meissner-effekt, og superledere deles i type-I og type-II ettersom hvilken effekt de opplever.
Sveving av en magnet over en superleder er et fenomen som blir forklart av Meissner-effekten. For sveving over en type-II superleder blir plasseringen av magneten spesielt stabil, siden de kvantiserte flukstrådene hekter (eng. pinning) seg fast i urenheter i superlederen.
Ishockey under Vinter-OL 1976
Ishockey for menn var en turnering under Vinter-OL 1976 som ble gjennomført i Innsbruck, Østerrike fra 2. til 14. februar 1976. Kampene ble spilt i Olympiahalle. Tolv nasjoner deltok i turneringen: i den første runden. Vinnerne kvalifiserte seg til medaljerunden (Gruppe A), mens taperne skulle spille en plasseringsrunde (Gruppe B).
Sovjetunionen var regjerende olympiske mestre, og forsvarte gullmedaljen etter å ha slått rivalen Tsjekkoslovakia 4−3 i den siste kampen. Sovjetunionen vant dermed sitt femte olympiske ishockeygull, mens Tsjekkoslovakia igjen vant sølv. Vest-Tyskland vant på overraskende vis bronsemedaljen, og ble dermed en olympisk medaljør for første gang siden 1932.
Kvalifisering
Kvalifiseringen fant sted i forbindelse med ishockey-VM 1974 hvor de beste 12 nasjonene (A-puljen og de seks beste i B-puljen) var direkte kvalifisert til turneringen. Østerrike, som var kvalifisert som vertsnasjon, var direkte kvalifisert som vertsnasjon. Canada hadde trukket seg fra alle internasjonale ishockeyturneringer i protest mot IOCs forbud mot å bruke profesjonelle spillere fra blant andre National Hockey League (NHL) World Hockey Association (WHA). Sverige, som også hadde flere spillere i NHL og WHA, følte at de ikke lenger kunne leve opp til amatørreglene, og trakk seg også fra OL-turneringen. Øst-Tyskland takket også nei til deltakelse, hvoretter nylig opprykkede B-nasjon Norge ble spurt om å delta. Norges olympiske komités plenum valgte dog den 13. august 1975 å takke nei til deltagelse med begrunnelsen av at de førte en «en strengere linje» som gjelder «mindre idretter hvor det deltar 12-15 nasjoner».
Sluttresultater
Turneringens sluttresultater:
Toppscorere
Referanse: eliteprospects.com
Fylkesvei 4430
Fylkesvei 4430 går mellom Time og Årrestad i Time. Veiens lengde er 7,5 km.
Frem til 2019 hadde veien betegnelsen fylkesvei 206.
Dona i Ocell
Dona i Ocell («Kvinne og fugl») er den siste av skulpturene i stor skala av kunstneren Joan Miró. Den ble ferdigstilt i 1983, bare noen måneder før Miró døde, og befinner seg i Joan Miró-parken i Barcelona ved foten av en kunstig innsjø. Skulpturen er 22 meter høy og representerer en kvinneform med hatt. På toppen av dette sitter en fugl. Den er dekka med rød, gul, grønn og blå keramikk.
Samaria (by)
Samaria (hebraisk:, Shomron; arabisk: السامرة‎, as-Samira) var en oldtidsby i Israels land og hovedstad i kongedømmet Israel på 800- og 700-tallet f.kr.. Ruinene av byen er lokalisert i Samariafjellene og er i dag underlagt de palestinske myndighetene.
Migrasjon
Migrasjon betyr folkevandring, eller inn- og utvandring. Stort sett blir uttrykket assosiert med vandring mellom stater, men det uttrykker også flytting internt i et land.
Samaria (by)
Kong Omris borgby
Shomron (Samaria) er bokstavelig et «vakt-fjell» eller et «vakt-tårn». I hjertet av fjellene til Judea/Israel, noe få km nordvest for Sikem, tilstøtende til landsbyen Sebastia, står «Shomerons fjell», et enslig fjell og en stor bygdeborg. Det er en avlang høyde med bratt, men ikke utilgjengelige fjellsider, og en avlang, flat topp.
Migrasjon
Det er anbefalt av FNs befolkningsorganisasjon at bostedsendringen må være minst ett år for at den skal regnes som permanent og telle i statistisk sammenheng. Noen land bruker andre grenser for når man kaller det migrasjon. Norge setter måletiden til et halvt år, Danmark til tre måneder.
Begrepet «sirkulær migrasjon» benyttes «som betegnelse på gjentatt migrasjon over landegrenser, gjerne med retur tilbake til opprinnelseslandet eller tilbake til et tidligere oppholdsland.»
Samaria (by)
Kong Omris borgby
Omri, konge av Israel, kjøpte denne høyden fra en Sjemer for talenter sølv, i henhold til Første Kongebok: «På det fjellet bygde han en by og kalte den Samaria etter Sjemer, som hadde eid fjellet.» Dens forsvarsevne var god nok til å utholde flere beleiringer fra arameerne.
Migrasjon
Årsaker til migrasjon
Det finnes både klimatiske, demografiske, økonomiske, sosiale og politiske årsaker til migrasjon.
Samaria (by)
Kong Omris borgby
Det ble den nye hovedstaden i kongedømmet Israel, anlagt på en høyde av forsvarshensyn. Omri bodde her i løpet av de siste seks årene av sitt styre. Det var et sted som kombinerte «styrke, fruktbarhet og skjønnhet», i henhold til den jødiske historikeren Josefus. Det lå nesten 200 meter høyt oppe på en høyde av terrasseavsatser med fikener og oliventrær. Det var godt med vann med i dalen, men som med Jerusalem var byen avhengig av regnsamlere.
Migrasjon
Årsaker til migrasjon
Migrasjon skyldes for en stor del mangel på næringsgrunnlag i innlandsbygdene. Det var store slekter hvor odelsgutten, den eldste, fikk beholde hovedgården. De yngre sønnene måtte nøye seg med å bli husmann på gården, eller kanskje leilending på en annen gård, hvor han eventuelt hentet sin kone fra. Mellom 1815 og 1860 opplevde de aller fleste norske bygder vekst i folketallet, men veksttakten varierte med næringsgrunnlaget. Den var lavere i ensidige jordbruksbygder i innlandet enn i bygder med skogbruk, fiske eller sjøfart som viktige tilleggsnæringer. Mange bygder opplevde tilbakegang i folketallet. Det ble en sterk forskyvning i bosettingsmønstret. I denne prosessen virket to krefter inn. Den ene var den sterke og vedvarende emigrasjon til USA i andre halvdel av århundret som gjorde en avskalling i folketallet. Den andre var migrasjonen innenlands. Det gikk en stri flyttestrøm fra bygder til byer med raskt voksende bynæringer, eller til kystområder med muligheter for skogbruk, fiske eller sjøfart. Undersøkelser viser at det var et stort trekk nordover tidlig i forrige århundre til det som har blitt kalt «fattigfolks Amerika».
Samaria (by)
Kong Omris borgby
Som et resultat av en lite vellykket krig mot arameere i det som i dag er Syria, synes Omri å ha blitt nødt til gi arameerne retten til å «gjøre gater i Samaria», hvilket antagelig betydde å gi tillatelse for handelsmenn til å frakte varer til markedet i den israelittiske hovedstaden. Det må antagelig også antyde en betydelig arameisk befolkning.
Migrasjon
Årsaker til migrasjon
For å hindre migrasjon fra fattigere land har blant annet EU, etter den europeiske migrasjonskrisen i 2015, overført flere milliarder Euro for å bedre forhold i afrikanske land. Tanken bak er at ved å bedre forholdene i ulike land, vil færre migrere til velstående land. Forskning har påvist at dette neppe betyr noe, da mennesker vil fortsette å migrere inntil brutto nasjonalprodukt pr. innbygger når rundt 10 tusen dollar i året. Det er heller ikke de fattigste som migrerer, i snitt har de som reiser 73 % høyere inntekt enn de som blir. Mens de virkelig fattige hverken har råd til flybilletter eller å betale menneskesmuglere, ser mer velstående familier migrasjon som en investering, tilsvarende universitetsstudier i rike land.
Samaria (by)
Kong Omris borgby
I dagene under Joram av Israel forsøkte Bar-Hadad II på nytt å beleire byen. Beleiringen varte til det ble stor hungersnød i byen, og «et eselhode kostet åtti sjekel sølv, og en kvart kab duemøkk kostet fem sjekel.» Men akkurat da byen syntes å være innen rekkevidde, brøt arameerne av beleiringen, alarmert av en støy fra hestestridsvogner, hester og en stor hær. De flyktet av sted i panikk, etterlot seg leiren med alt i den bak seg og byen var berget ved Guds hjelp.
Assyrisk invasjon
I løpet av kongedømmet til den siste kongen av det nordlige kongedømmet, Hosea av Israel, invaderte assyrerne i 722-721 f.Kr., først ved Salmanassar V, og til sist ved Sargon II, og tok først kontroll over hovedstaden og deretter resten av Israel. Fragmentet av en stele med en assyrisk inskripsjon tilskrevet Sargon II ble funnet på den østlige skråningen av akropolis er et vitnemål om deres tilstedeværelse. I tillegg bevitner Sargons inskripsjoner i hans palass i Dur-Sharrukin (dagens Khorsabad) at innbyggerne i Samaria ble deportert til Assyria:
Levninger av et veggrelieff i rom fem i Sargons palass er antatt å avbilde Samaria og dets beseirede innbyggere. Nye folke ble ført inn i det israelittiske området fra Kutha og det syrisk-mesopotamiske området. Disse utgjorde den befolkningen i Samaria og landet rundt, og ble styrt av en assyrisk guvernør. Det er kun magre levninger fra den påfølgende babylonske perioden og det var kun i den persiske perioden på midten av 400-tallet f.Kr. at byen igjen fikk betydning. Spenningen mellom den herskende familien Sanballat og jødiske Jerusalem under guvernøren Nehemja er dokumentert i Bibelen.
Samaria ble en hellenistisk by i 332 f.Kr. og tusenvis av makedonske soldater ble stasjonert her grunnet et opprør fra lokalbefolkningen. Tre rundtårn med en diameter på 13 meter datert til denne perioden er blitt utgravd. Deretter ble det også avdekket en massiv befestningsmur med kvadratiske tårn. Disse forsvarsmurene ble gjennombrutt under ødeleggelsen av byen av den makkabenske kongen Johannes Hyrkanos i 108 f.Kr. Spor fra ødeleggelsen som ble gjort av Hyrkanos ble avdekket av arkeologene, men byen ble åpenbart bosatt på nytt Alexander Jannaios av Judea. I 63 f.Kr. ble Samaria annektert og underlagt den romerske provinsen Syria.
Sebaste
I 30 f.Kr. ga den romerske herskeren Augustus byen som belønning til Herodes den store som ga den et nytt navn, Sebaste, til ære for Augustus da Sebaste er hunkjønnsformen av greske Sebastos = Augustus. De levninger som finnes fra denne perioden er Augusteum, bestående av et tempel og en stor forgård bygget over Omridepalasset ved toppen av akropolis; en byport og en østvest gate med søyler (se bilde over); et teater ved den nordøstlige skråningen av akropolis; et tempel dedikert Kore på en terrasse nord for akropolis, og en stadium i nordøst i dalen nedenfor. Øst for akropolis og i et område som i dag forbinder oldtidens by med den moderne byen Sebastia, ligger forum flankert på vestsiden av en delvis utgravd basilika. Vann for romerske Sebaste ble ført fram ved en underjordisk akvedukt som førte inn i området med forumet fra kilder i øst. Byen var omgitt av en bymur som var rundt 4 km lang med store tårn som knyttet portvelvingene i vest og nord. Et antall mausoleer med sarkofager med ornamentikk ble utgravd i området til den moderne landsbyen og de omliggende markene.
Ludvig av Württemberg
Ludvig av Württemberg kan vise til flere av Württembergs regenter:
Samaria (by)
Rekonstruksjon
I 1867 var det besøkende som fortalte at landsbyen hadde en befolkning på rundt 400, «bortimot alle muslimer».
Sent i 1976 forsøkte den israelske bosetningsbevegelsen Gush Emunim å etablere seg på den osmanske jernbanestasjonen, men det ble ikke akseptert av de israelske myndighetene og disse opprettet isteden bosetningen Elon Moreh ved Nablus/Sichem.
Arkeologi
Stedet de første arkeologiske undersøkelser ved Harvard-ekspedisjonen, innledningsvis ledet av Gottlieb Schumacher i 1908 og deretter av George Andrew Reisner i 1909 og 1910; med støtte fra arkitekt C.S. Fisher og D.G. Lyon. Den arkeologiske ekspedisjonen var kjent som «Fellesekspedisjonen» da det var et konsortium på fem institusjoner ledet av John W. Crowfoot mellom 1931 og 1935; med støtte av Kathleen Mary Kenyon, Eliezer Sukenik og G.M. Crowfoot. De ledende institusjonene var British School of Archaeology i Jerusalem, Palestine Exploration Fund, og Det hebraiske universitetet i Jerusalem. På 1960-tallet ble det utført utgravninger i mindre skala ledet av F. Zayadine, på vegne av departementet for fortidsminner i Jordan.
Første byggeperiode (Omri)
Kun akropolis til Samaria har blitt omfattende utgravd ned til grunnfjellet. Palasset ble undersøkt alene av Harvard-ekspedisjonen og anerkjent av dem som Omris palass (utpekt til byggeperiode I). Palasset var lokalisert på en 4 meter opphøyd plattform hogd ut av fjellet som isolerte det fra de umiddelbare omgivelsene. Rett nedenfor palasset, hogd ut av grunnfjellet, er det to kamre som kun nylig har blitt anerkjent og tilskrevet kongene Omri og Akab. Vest for palasset er det magrere med levninger fra andre bygninger fra første byggeperiode, men samtidig har mye av overflaten blitt betydelig ødelagt av senere byggarbeider.
Andre byggeperiode
Omris palass var fortsatt i bruk i løpet av den neste byggefasen (utpekt som byggeperiode II), men det var ikke lenger isolert på en opphøyd plattform. Området akropolis var utvidet i alle retninger, men med tillegget av en stor mur. Det nye og større rektangulære akropolis målte 90 meter fra nord til sør og minst 180 meter fra vest til øst (noe som ga kapasitet til rundt 7500 graver) og overflaten var nå opphøyd til en ensartet flate ved tillegg av massivt fyll. Denne fasen (byggeperiode II) var tradisjonelt tilskrevet Akab grunnet feilallokering av Mur 161 som gikk parallelt med den nordlige kasemattmurene og identifiseringen av et stor basseng hogd ut av fjellet i nærheten av den nordlige kasemattmuren som den bibelske «Samarias basseng». Mur 161 er i dag anerkjent som tilhørende byggeperiode II og bassenget er et uthogd område for å tråkke druer som tilhørte byggeperiode I og fortsatte i redusert form inn i byggeperiode I. Følgelig kan begynnelsen på byggeperiode II bestemmes relativt. Det er verken en bibelsk anker eller sikkert datert keramikk for å etablere kronologisk tilknytning til byggeperiode II.
Omris palass var fortsatt i bruk og de kongelige gravene var fortsatt tilgjengelige (nå via undergrunnsrom) og det var en administrativ bygning, Ostrakonhuset (oppkalt etter 53 ostrakoner, biter av keramikk med inskripsjoner på, som er avdekket på gulvet) bygget vest for palasset på den nylig forlengede akropolis. Ostrakon ga et mangfold av data som omhandlet olivenolje og vin, og kan muligens tilskrives perioden til Jeroboam II av Israel, ca. 785-749 f.Kr., således gi en trolig datering for byggeperiode II. Nord for palasset var det et rikt forråd av fønikisk elfenbein, disse var blandet med senere levninger, men det er antatt av arkeologene at det var i området som var «Elfenbeinhuset» som Akab bygde for sin fønikiske dronning Jesabel, slik som det er beskrevet i siste kapittel av Første Kongebok. Nordøst og nedenfor akropolis ble det funnet en rekke jernaldergraver og deres lokalisering avgrenset sannsynligvis byens område i den retningen. I all vesentlighet ble akropolis utgravd ned til jernalderen, men arkeologene antar at byen strakte seg nedover til de nordlige og sørlige skråningene av høyden.
Samaria i dag
Stedet Samaria er ikke administrert av noen organisasjon eller etat og er åpent for alle. Stedet er tilknyttet Nablus ved en steinsatt veg som er hyppig avgrenset av israelske militære kontrollpunkt. Restauranter og suvenirbutikker er fortsatt aktive ved stedet.
Alpha Sports
Alpha Sports er en australsk produsent av kit-cars. Selskapet bygger sportsbiler basert på Lotus Seven og Morgan.
På 1960-tallet bygget selskapet Lotus-liknende biler under navnet Bacchus Clubman. Disse var utstyrt med BMC B-Serie 1500-motorer. Senere ble de kalt ASP, og var utstyrt med Ford-motorer. I dag bruker selskapet V6 og V8-motorer.
Bernardo Navagero
Bernardo Navagero (født 1507 i Venezia i Italia, død 13. april 1565 i Verona) var en av den katolske kirkes kardinaler.
Han var tilknyttet statsapparatet i republikken Venezia men trådte inn i kirkelig tjeneste da han ble enkemann. Han ble etterhvert biskop i Verona.
Lappo
Lappo (finsk: Lapua) er en by og kommune i landskapet Södra Österbotten i Finland. Kommunen har cirka 14 300 innbyggere og et areal på 750,9 km² hvorav 13,6 km² er vann. Lappo er en finskspråklig kommune som grenser til kommunene Alajärvi, Kauhava, Kuortane, Lappajärvi og Seinäjoki.
Silkebomullstre
Silkebomullstre (Ceiba pentandra) er et veldig stort tropisk tre, som hører til subfamilien Bombacoideae. Treet kan skrives tilbake i tiden før vår tidsalder. Ceiba er navnet på en av slekten av mange arter av store trær som finnes i tropiske områder inkludert Mexico, Sentral-og Sør-Amerika, Bahamas, Belize, Karibia, Nord-Sør-Amerika og Vest Sør-Amerika, Jomfruøyene, Vest-Afrika og Sørøst-Asia. Noen arter kan vokse opp til 150 meter høyt og vokser raskt. Treet kan se ut som et kjempestort bonsai-formet tre når de blir gamle. Treet har røtter som brer seg ut og blir majestetisk store. Røttene blir også kolosalt store under bakken. Stammen på treet kan bli bred. Bladverket har 5 til 9 flygeblader. Blomstene er fra hvite til rosa og gule, og blomstene lukker seg om natten. Det engelske navnet er «kapok» og det danner silkebomull og fibrer fra kapselfrukten. Treet blir også kalt silke- eller bomullstre, «Ceiba pentandra» er et stort, tropisk tre i familien Bombacaceae. Frøene inneholder inntil 25 % olje, kapokolje som er en vegetabilsk fettolje som brukes i biodrivstoff og maling, men også til såpe og som matolje. Oljen har en jodverdi på 85-100%. Fibrene er grågule, silkelignende, og høstes når kapselen åpner seg. Ceiba Pentandra-produksjonen stammer fra Sør-Amerika, men de viktigste produksjonslandene er Thailand, Kambodsja, Laos og Vietnam. Fibrene er hule og elastiske, men har lav styrke og egner seg dårlig til spinning. Kapok ble tidligere mye brukt til stoppingsmaterialer i madrasser og puter og til varme- og lydisolasjon. På grunn av sin flyteevne, ble silken også brukt i svømmevester. Treet blir brukt som pryd eller skyggetre.
Historie
Ceiba Pentandra historien kan føres tilbake til precolumbiansk Mesoamerikanske kulturer spesielt Maya-sivilisasjon, der begrepet er det sentrale «verdens treet» som ofte er avbildet på deres antikke gjenstander. Der det var ceiba, der var det mayaer. Det beskrives i mayamytologien at de hallusinerte av saften fra treet. De brukte også silken. Et Ceibatre er omtalt som mayakulturen sitt liv. Like mye over som under bakken. (Maya underverden Xibalba). Honduras byen La Ceiba ble oppkalt etter et bestemt Ceibatre som vokste ned over den gamle havna. The Puerto hockey-byen Ceiba, er også oppkalt etter dette treet. Ceiba er nasjonaltreet både i Guatemala og på Puerto Rico. I 1898 overga den spanske hæren på Cuba til USA, et Ceibatre som ble navngitt «Fredstreet» (Tree of Peace)(Spansk, Arbol de la Paz) utenfor Santiago de Cuba.
Maximilian II av Bayern
Maximilian II (født 28. november 1811 i München i Bayern, død 10. mars 1864 samme sted) var konge av Bayern fra 1848 til sin død.
Bakgrunn
Han tilhørte Wittelsbach-dynastiet, og var gift med prinsesse Marie Friederike av Preussen. Han var sønn av kong Ludwig I av Bayern og far til kong Ludwig II av Bayern og Otto I av Bayern.
Unge år som kronprins
Etter studier i Göttingen og Berlin og reiser i Tyskland, Italia og Hellas ble han av faren introdusert i statsrådet i 1836. Fra første stund la han for dagen en forskerdisposisjon, og uttalte ved en anledning at hadde han ikke blitt født inn i kongelig slekt, vville han nok ha tatt sikte på å bli professor.
Som kronprins kjøpte han 21 år gammel slottsruinen Schloss Hohenschwangau nær Füssen og lot den restaurere med utsøkt smak. På slottet samlet han rundt seg en eksklusiv krest av kunstnere og lærde og viet sin tid til vitenskapelige og historiske studier.
Hohenschwangau ble forbilde for hans sønns mange eventyrslott.
Konge
Den 20. mars 1848 abdiserte hans far, og da overtok Maximilian regjeringen i kongeriket. Hans tronbestigelse skjedde på en meget kritisk tidspunkt men takket være sin liberale politik og konstitusjonelle reformer klarte han å blidgjøre opposisjonen. Men samtidig vokste det frem av annen opposisjon på motsatt fløy.
Utenrikspolitisk var han opptatt av å bevare Bayerns uavhengighet innenfor Det tyske forbund.
Innerikspolitisk brukte han betydelige ressurser på vitenskap og kunst. Hans satsing på universitetene befestet Münchens stilling som en ledende universitetsby, men skapte også engstelse blant Bayerns konservative katolske befolkning, ettersom mange av professorene som kom til kongeriket var protestantiske og av liberalt sinnelag, folk som Emanuel Geibel, Justus von Liebig og Heinrich von Sybel).
Han døde brått etter bare tre dagers sykdom.
Ascort
Ascort var en australsk bil produsert av Continental Coachwork i Sydney, Australia mellom 1958 og 1960. Bilen var en modifisert VW Boble, hadde fire seter og et romslig coupé-karosseri av glassfiber. Motoren, en 1,2 liters VW-motor, ble trimmet til 54 hestekrefter. Bilens vekt var 33 % mindre enn en standard sedan, og hadde derfor rask akselerasjon.
Haakon VII – Norges konge i krig og fred
Haakon VII – Norges konge i krig og fred er en norsk dokumentarfilm fra 1952 regissert av Titus Vibe-Müller. Dokumentarfilmen er en kavalkade over Kong Haakon VIIs liv fra hans ankomst til Christiania høsten 1905 og frem til 17. mai 1952, det året han fylte 80. Den skildrer kongen i hverdag og fest, ved store og små begivenheter – i fredstid og krigstid.
Om filmen
Filmen om kong Haakon regnes som et historisk dokument. Videoversjonen inneholder også en fargefilmen fra kong Haakons gravferd 1. oktober 1957.
Luftovervåkningsstasjon
Luftovervåkningsstasjon eller Control and Reporting Center (CRC) er en del av Luftforsvarets kontroll og varslingskjede. Denne typen stasjon produserer luftbildet i Norge og kontrollerer Luftforsvarets jagerfly i luften.
Girolamo di Corregio
Han ble utnevnt til kardinal den 26. februar 1561 av pave Pius IV, med San Giovanni a Porta Latina som tittelkirke, med Santo Stefano Rotondo, og til sist San Martino ai Monti.
Nina Skurtveit
Skurtveit er både utdannet i musikk ved Musikkhøyskolen i Berlin og har hovedfag i kunsthistorie fra Universitetet i Bergen. Hun begynte som kulturmedarbeider i NRK P2 i 1987.
Girolamo di Corregio
Den 13. mai 1569 ble han utnevnt til erkebiskop av Taranto, og ble bispeviet 22. januar 1570 i det sixtinske kapell av kardinal Otto Truchseß von Waldburg. I 1572 var han pavelig ekstraordinær legat i Ancona med oppdraget å styrke byens sjøforsvar mot tyrkerfaren.
Han var nevø til kardinal Uberto Gàmbara (kreert 1539).
Pedro Lascuráin Paredes
Pedro José Domingo de la Calzada Manuel María Lascuráin Paredes (født mai 1856, død 21. juli 1952) var president i Mexico i omtrent 45 minutter den 18. februar 1913. Han er dermed historiens kortest sittende president uansett land. Det eneste han utførte som president var å utnevne Victoriano Huerta til minister for deretter å selv fratre. Huerta tok deretter over som president. Lascurain var utenriksminister i den perioden da Francisco I. Madero var president.
Forvandlinger – et moderne møte med greske myter
Forvandlinger – et moderne møte med greske myter er en norsk radioserie om gresk mytologi som ble sendt på NRK Radio i 1998. Programmet tok for seg de ulike gudene og hendelsene i den greske myteverdenen. Det ble fortalt av Terje Nordby. Programmet ble sendt på P2 og bestod av 26 programmer.
Responsen på serien var såpass god at Nordby året etter utgav en bok med samme tittel, basert på radioserien.
76 Freia
76 Freia er en asteroide i det ytre av hovedbeltet. Den ble oppdaga den 21. oktober 1862 av Heinrich Louis d'Arrest fra Københavns Universitet Astronomisk Observatorium i København. Den er oppkalt etter den norrøne gudinnen Frøya.
Hearts of Fire (soundtrack)
Hearts of Fire er et musikkalbum basert på lydsporet fra den kritikerslaktede filmen Hearts of Fire. Columbia Records ga ut platen 20. oktober 1987. Det var spilt inn 26.–27. august 1986 i London. Platen er veldig sjelden, da den lenge har vært ute av produksjon og kan bare kjøpes i brukhandler.
Albumet har tre artister. Bob Dylan har tre sanger, Fiona har fire sanger, og Rupert Everett har tre sanger.
De tre Bob Dylan-sangene har aldri vært utgitt i noe annet, kommersielt prosjekt eller album av Dylan, det gjør dette til en ettertraktet plate for mange samlere. «The Usual» er en John Hiatt-coverlåt. «Night After Night» og «Had a Dream About You Baby» er hans egne. En alternativ miks av den sistnevnte sangen dukket opp på albumet Down in the Groove fra 1988
Eksterne lenker
http://www.searchingforagem.com/1980s/1987.htm
Kunstreisen
Kunstreisen er et norsk radioprogram om kunst som gikk på NRK Radio fra 2003 til 2015. Programmet ble ledet av Nina Skurtveit, mens professor Gunnar Danbolt var programmets faste ekspert. Programmet hadde som formål å besøke steder som hadde betydelige kunstverk å by på. Reisene konsentrerte seg om byer i Norge, Skandinavia, Europa og USA. Programmet ble sendt ukentlig på P2 og hadde en varighet på 30 min. Det gikk på tirsdagskvelder de første årene.
Første sending gikk tirsdag 2. september 2003.
Bannewitz
Bannewitz er en kommune i den nordvestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kommunen har 10 689 innbyggere (31. desember 2008).
Bannewitz grenser i sør og sørøst mot Kreischa, i sørvest mot Rabenau, i vest mot Freital  og i nord og nordøst mot Dresden.
Kommunen består av de fire distriktene Bannewitz, Possendorf, Goppeln og Rippien.
Følgende kommuner er blitt innlemmet i Bannewitz siden 1915:
Bannewitz var en kommune i Kreis Freital fra 1952 til 1990, og i Landkreis Freital fra 1990 til 1994. Fra 1. august 1994 frem til 1. august 2008 var den en del av i Weißeritzkreis, og siden 1. august 2008 har den vært en del av Landkreis Sächsische Schweiz-Osterzgebirge.
75 Eurydike
75 Eurydike er en hovedbelteasteroide. Den ble oppdaga den 22. september 1862 av Christian Heinrich Friedrich Peters fra Litchfield Observatory i Clinton. Den er oppkalt etter Orfevs' hustru fra gresk mytologi.
77 Frigga
77 Frigga er en hovedbelteasteroide. Den ble oppdaga den 12. november 1862 av Christian Heinrich Friedrich Peters fra Litchfield Observatory i Clinton. Den er oppkalt etter den norrøne gudinnen Frigg.
Det indiske opprøret i 1857
Det indiske opprøret i 1857, også kalt Sepoyopprøret eller Sepoymytteriet, var et opprør mot det britiske styre i India gjennom Det britiske ostindiske kompani. Det fant sted 1857–58, og var foranlediget av krenkede religiøse følelser og manglende respekt for lokale sosiale rettigheter.
Utbruddet av opprøret dateres vanligvis til 10. mai 1857.
Opprøret, eller den lange serier av oppstander som opprøret bestod av, var iverksatt av bl.a. den store gruppen av indiske soldater som gikk under samlebetegnelsen sepoyer, og som var satt til å gjøre tjeneste i Det britiske ostindiske kompanis tjeneste.
Det store britiske handelskompaniets harde fremferd for å forstørre de britiske besittelser i India og europeisere de koloniserte områder skapte stor motstand. Den umiddelbare årsak til opprørets utbrudd var vedvarende og hurtig spredte rykter om at geværammunisjonen som sepoy-regimentene benyttet var satt inn med en blanding av ku- og svinefett. De anvendte Modell 1853 Enfield, som var munnladere, og metoden når man ladet et gevær var at man bet opp papirpatronen og holdt kulen i munnen mens man satte inn kruttet i geværet. Men var papiret og kulen innsmurt i ku- eller svinefett ble såvel hinduenes som muslimenes religiøse forskrifter overtrådt.
Opprøret spredte seg hurtig til stort sett alle britiskkontrollerte deler av India, og kampene var særlig harde i nord, der det fant sted voldsomme oppgjør og massakrer i bl.a. Cawnpore i 1857 og i Lucknow i 1858. Den nepalske hersker Jung Bahadur Rana fra Gurkha-regjeringen i Nepal så en mulighet til å inngå allianse med britene og støttet nedkjempelsen av opprøret i Lucknow. Dette ble senere medvirkende årsak til at Nepal fikk visse nasjonale fordeler, likesom det ble inngått en avtale om leveranse av Gurkha-soldater til de britiske regimenter i India.
Etter at opprøret var nedkjempet ble Det britiske ostindiske kompani oppløst, og den britiske regjering og parlamentet i London overtok direkte kontroll over området gjennom Britisk India.
Innico d’Avalos d’Aragona
Innico d'Avalos d'Aragona  kalt kardinal 'Aragona (født 1535/1536 i Napoli i Italia, død 20. februar 1600 i Roma) var en av den katolske kirkes kardinaler. Han ble utnevnt til kardinal den 26. februar 1561 av pave Pius IV. I 1566 ble han biskop av Mileto. Han var i slekt med kardinal Gaspar de Ávalos de la Cueva (kreert 1544).
Episkopalgenealogi
Hans episkopalgenealogi er:
Tommy Taylor
Thomas «Tommy» Taylor (født 29. januar 1932, død 6. februar 1958) var en britisk fotballspiller. Taylor var en svært målfarlig spiss, som scoret 128 mål på 189 førstelagskamper for Manchester United før han omkom i München-ulykken. Han scoret også 16 mål på 19 kamper for.
Taylor ble født i Barnsley, og startet fotballkarrieren i sin lokale klubb Barnsley FC. Han debuterte for klubben i 1950, og scoret over 30 mål på litt i overkant av to sesonger. Våren 1953 ble han kjøpt av Manchester United, hvor han scoret to mål i debuten. Taylor debuterte på landslaget samme år, og spilte to kamper i VM-sluttspillet i 1954, uten å komme på scoringslisten.
Sesongen 1955/56 scoret Taylor 26 ligamål, og ble ligamester for første gang. Sesongen etter stoppet han på 22 mål, var med på å vinne enda et ligamesterskap, og nådde semifinalen i Serievinnercupen. Sesongen 1957/58 skulle klubben gjøre et nytt forsøk på å vinne Europacupen. Taylor måtte gå målløs av banen i det som skulle vise seg å være hans siste kamp, men United klarte likevel å vinne 5-4 sammenlagt mot jugoslaviske Crvena Zvezda, og sikret avansement til semifinalen. Tommy Taylor omkom i München-ulykken på vei hjem. 20 andre mennesker mistet også livet i flyulykken.
Francisco Pacheco de Toledo
Francisco Pacheco de Toledo (født ca. 1508 i Ciudad Rodrigo i Spania, død 23. august 1579 i Burgos) var en av den katolske kirkes kardinaler.
Han ble utnevnt til kardinal den 26. februar 1561 av pave Pius IV, med Santa Susanna som tittelkirke.
I 1567 ble han biskop av Burgos, og ble erkebiskop da Burgos noen år etter ble elevert til erkebispedømme.
Han var nevø til kardinal Pedro Pacheco de Villena (kreert 1545).
Episkopalgenealogi
Hans episkopalgenealogi er:
James Mirrlees
James Alexander Mirrlees (født 5. juli 1936 i Wigtownshire i Skottland, død 29. august 2018 ) var en britisk økonom. Han fikk Sveriges Riksbanks pris i økonomisk vitenskap til minne om Alfred Nobel i 1996.
Liv og virke
Mirrlees ble utdannet ved University of Edinburgh og ved Trinity College ved Cambridge. Mellom 1968 og 1976 ble han professor ved Massachusetts Institute of Technology tre ganger. Han underviste både ved Oxford University og ved University of Cambridge. I sin tid ved Oxford publiserte han flere økonomiske modeller og likninger som gjorde at han vant Nobelprisen i økonomi.
Han studerte mest rundt situasjoner hvor økonomisk informasjon enten er asymmetrisk eller ufullstendige. Han bestemte i hvilken grad de skulle påvirke optimal hastighet ved sparing innen økonomien.
Nathalie Nordnes
Nathalie Nordnes (født 1984) er en norsk musiker og sanger som albumdebuterte i 2003.
James Mirrlees
Liv og virke
William Vickrey og James Mirrlees delte i 1996 Sveriges Riksbanks pris i økonomisk vitenskap til minne om Alfred Nobel «for sitt grunnleggende bidrag til den økonomiske teorien om insentiver under asymmetrisk informasjon».
Nathalie Nordnes
Nordnes har fra barneskolen av sunget i forskjellige kor og tatt pianotimer. Da hun var 14 år skrev hun sin første låt, «Between Sheets». Hun begynte etterhvert å spille inn låter i studioet til den bergenske produsent-duoen Kato Ådland og Hans Petter Gundersen. Etter vel ett år ble hun kjent med plateselskapssjefen Per Eirik Johansen i Virgin/EMI som lot seg imponere. Nordnes delte Sondre Lerches støtteapparat, og på Spellemannprisen i mars 2002 sang hun duett med ham på «Modern Nature». Det var her hun ble introdusert for det store publikum.
James Mirrlees
Liv og virke
Han var medlem av Skottlands råd av økonomiske rådgivere.
Nathalie Nordnes
Nordnes albumdebuterte i 2003 med Hush Hush og har siden utgitt tre album.
Hun har utgitt lite etter 2011 og har siden jobbet som lærer i spansk- og engelsk.
James Mirrlees
Liv og virke
Mirrlees ble adlet i 1998.
Camargue
Camargue er et landområde i Frankrike som ligger sør for byen Arles, mellom Middelhavet og de to hovedløpene til elva Rhônes delta, på de omtrentlige koordinatene. Den østre grenen kalles Grand Rhône, og den vestre Petit Rhône. Administrativt ligger området i departementet Bouches-du-Rhône, som betyr «Rhônes munninger». En videre strekning med sumpsletter, Petite Camargue («lille Camargue»), ligger i départementet Gard, like vest for Petit Rhône.
Geografi
Med en utstrekning på over 930 km² er Camargue Vest-Europas største elvedelta (teknisk sett en øy, etter som det er helt omringet av vann). Det er en stor slette, bestående av store saltvannslaguner eller étangs, som er adskilt fra havet med sandrev og omringet av sivdekte sumper, som igjen er omgitt av et stort oppdyrket område.
Rundt en tredjedel av Camargue er enten innsjøer eller sumpland. Det sentrale området, rundt bredden av Étang de Vaccarès, har vært vernet som en naturreservat siden 1927, i erkjennelse av områdets store betydning som et tilfluktssted for ville fugler, og det ble innlemmet i «Parc naturel régional de Camargue» i 1972.
Flora og fauna
Camargue er hjemsted for mer enn 400 fuglearter, og saltvannslagunene sørger for et av Europas få tilholdssteder for rosenflamingoen (Phoenicopterus roseus) og det eneste stedet der arten parer seg. Det skjer alltid på samme sted, inne i reservatet. Opp mot 50 000 par kan opptre der samtidig. Sumpene er også førsteklasses hjemsted for mange insektarter, i særdeleshet noen av de mest illsinte og beryktede myggene i hele Frankrike. Det er også berømt for sine okser, og for hesterasen Camargue.
Vegetasjonen i Camargue er spesielt tilpasset de salte forholdene i sumpene. Risp (Limonium) og salturt (Salicornia) trives, sammen med tamarisk og siv.
Nasjonalpark
«Parc naturel régional de Camargue» ble offisielt etablert som nasjonalpark og naturreservat i 1970. Parken dekker 820 km², og er blant de mest villmarkspregede og best beskyttede i hele Europa. Et museum, like ved hovedveien, gir bakgrunnsinformasjon om flora, fauna og historien til området. Parken er også vernet som et av Frankrikes Ramsarområder.
Menneskelig påvirkning
Det har bodd mennesker i Camargue i tusenvis av år, og området er blitt betydelig påvirket av dette, med dreneringsarbeider, konstruksjon av diker, rismarker og saltpanner. En betydelig del av det ytre Camargue er blitt drenert for jordbruk.
Camargue har sin egen hesterase med navn etter området, de berømte, hvite Camaguais, som rides av gardians som oppdretter Camargues kjente okser, så vel som sauer.
Det er få byer av noen størrelse i Camargue. Områdets «hovedstad» er Arles, som ligger helt nord i deltaet, hvor Rhône deler seg i de to hovedgrenene. De eneste andre nevneverdige byene er Saintes-Maries-de-la-Mer, rundt 45 km sørvest for Arles, som er åsted for den årlige pilegrimsferden til romafolket, til ære for Sankt Sarah, og den befestede middelalderbyen Aigues-Mortes helt i den vestligste utkanten, i Petite Camargue.
I middelalderen ble Camargue brukt av cistercienser- og benediktinermunker. På 16- og 1700-tallene ble store gods, kjent lokalt som mas, grunnlagt av rike landeiere fra Arles. På slutten av 1800-tallet ble Rhône diket opp. I 1858 ble digue à la mer (diket mot havet) bygget for å beskytte deltaet mot erosjon fra havet. Den nordre delen av Camargue er hovedsakelig jordbruksområde. De viktigste avlingene er korn, druer og ris. Saltutvinning ved bredden til Middelhavet startet i antikken, og var en kilde til rikdom for de cistercianske «saltabbedene» i Ulmet, Franquevaux og Psalmody i middelalderen. Saltindustri startet opp på 1900-tallet, og store kjemiselskaper som Péchiney og Solvay grunnla byen Salin-de-Giraud helt øst i deltaet som senter for sin virksomhet.
Camargues grenser blir hele tiden endret av Rhône, ettersom elva bringer med seg enorme mengder slam og silt; så mye som 20 millioner m³ årlig. Noen av étangene er faktisk rester av gamle grener av elva. Den generelle trenden er at kystlinjen flytter seg utover. Av den grunn ligger for eksempel Aigues-Mortes, som lå ved kysten da den ble grunnlagt, nå 5 km inne i landet. Farten på forandringene er blitt en god del endret i nyere tid på grunn av kunstige barrierer, som demninger ved Rhône og diker mot havet, men oversvømmelser er fremdeles et problem i regionen.
Ahmed Chalabi
Ahmed Abdel Hadi Chalabi (arabisk: احمد الجلبي; født 30. oktober 1944 i Kadhimiya ved Bagdad og senere del av Bagdad, død 3. november 2015 i Bagdad ) var en irakisk politiker som var Iraks visestatsminister fra april 2005 til mai 2006.
Bakgrunn
Chalabi kom fra en sjiamuslimsk familie fra Bagdad, hvor han ble født. Han forlot Irak med familien sin i 1956 og tilbrakte mesteparten av oppveksten sin i USA og Storbritannia. I 1965 fikk han tittelen høgskoleingeniør i matematikk fra Massachusetts Institute of Technology i USA. I 1969 fikk han en filosofisk doktorgrad i matematikk fra universitetet i Chicago.
Karriere
Senere underviste han ved matematikkfakultetet hos det amerikanske universitetet i Beirut.